U-I-33/97
Natisni
Opravilna št.:
U-I-33/97
Datum odločitve:
13. 3. 1997
Objavljeno:
OdlUS VI, 40
ECLI:
ECLI:SI:USRS:1997:U.I.33.97
Akt:
Pravilnik o sistemizaciji delovnih mest v Davčni upravi Republike Slovenije z dne 28.6.1996
Izrek:
Postopek za preizkus zahteve za oceno ustavnosti in zakonitosti Pravilnika o sistemizaciji delovnih mest v Davčni upravi Republike Slovenije z dne 28.6.1996 se ustavi.
Evidenčni stavek:
Ustavno sodišče ustavi postopek na podlagi zahteve, če je nepopolna vloga tudi po dopolnitvi ostala nepopolna in tako nesposobna za nadaljnje obravnavanje.
Geslo:
Nepopolna vloga.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Zveza Svobodnih sindikatov Slovenije, Ljubljana
Datum vloge:
29. 1. 1997
Vrsta odločitve:
sklep
Vrsta rešitve:
ustavitev
Dokument:
US18231
Dokument v PDF obliki:
U-I-33-97.pdf
116 KB
Prenesite datoteko
U-I-33/97-6
13.3.1997
S K L E P
Ustavno sodišče je v postopku za preizkus zahteve Zveze svobodnih sindikatov Slovenije iz Ljubljane, na seji dne 13. marca 1997
s k l e n i l o :
Postopek za preizkus zahteve za oceno ustavnosti in zakonitosti Pravilnika o sistemizaciji delovnih mest v Davčni upravi Republike Slovenije z dne 28.6.1996 se ustavi.
O b r a z l o ž i t e v
1. Predlagatelj je vložil zahtevo za oceno ustavnosti in zakonitosti v izreku sklepa navedenega pravilnika, ki ga je izdala vršilka dolžnosti direktorja Davčne uprave RS, in sicer v delu, v katerem naj bi v nasprotju z Zakonom o davčni službi (Uradni list RS, št. 18/96) opredelil dve delovni mesti davčnega inšpektorja, in sicer republiškega inšpektorja I in republiškega inšpektorja II, za katerih zasedbo se zahtevajo različni pogoji, pri izvajanju inšpekcijskega nadzorstva pa med njima ni razlik.
2. Predlagatelj v zahtevi še navaja, da je nepravilno sklicevanje na Uredbo o skupnih temeljih za notranjo organizacijo in sistemizacijo delovnih mest v upravnih organih in upravnih enotah, saj je Zakon o davčni službi enotno uredil pristojnosti, naloge in pooblastila inšpektorjev. Nadalje meni, da je izpodbijani predpis v nasprotju z načelom enakopravnosti delavcev, saj za popolnoma enako delo določa različno plačo. V neskladju s 27. členom navedenega zakona naj bi bila tudi določba Uredbe, ki določa nižji koeficient za davčne izterjevalce s srednjo izobrazbo, čeprav vsi opravljajo enako delo.
3. Ustavno sodišče je predlagatelju poslalo zahtevo v dopolnitev, saj ni bil priložen akt, katerega ustavnost oziroma zakonitost je izpodbijal. Predlagatelj je namreč zahtevi priložil Pravilnik o notranji organizaciji Davčne uprave RS, ki pa tudi ni ustrezno opremljen, da bi se lahko štelo, da gre za veljaven interni akt, saj je brez podpisa ministra, datuma, pečata ipd.
4. Predlagatelj ni predložil zahtevanega pravilnika. Pač pa je predlagal, da naj Ustavno sodišče samo pridobi podrobnejši, veljavni interni akt o sistemizaciji delovnih mest v Davčni upravi RS, ker ga sam še ni uspel pridobiti.
5. Zahteva glede presoje ustavnosti in zakonitosti v izreku tega sklepa navedenega Pravilnika je tudi po dopolnitvi ostala nepopolna in tako nesposobna za nadaljnje obravnavanje.
Izpodbijani pravilnik namreč z ničimer ne ureja tega kar je predmet zahteve, tako tudi ne Pravilnik o notranji organizaciji Davčne uprave RS, ki je bil priložen zahtevi ob njeni vložitvi.
6. Ustavno sodišče je ta sklep sprejelo na podlagi določbe tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek